
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/1793
URBROJ: 251-13-11-16/003-23-3
Zagreb, 14. rujan 2023.
Z A P I S N I K

sa 30. sjednice Vijeća Mjesnog odbora „Dr. Ante Starčević“, održane 14. rujna 2023. s početkom u 20,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika sa 29. sjednice. Vijeće JEDNOGLASNO prihvaća Zapisnik sa 29. sjednice. 

Predsjednik predlaže
D n e v n i   r e d

     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen.

Ad. 1 Aktualna problematika
           
Članovi Vijeća zbog učestalih upita i pritužbi građana ističu da su tražili izradu prometne dokumentacije za dijelove Klanječka - Fallerovo šetalište - Tomislavova ulica, te dio između Vinkovačke i Hanamanove ulice. Bez takve studije nemoguće je postavljati horizontalnu i vertikalnu signalizaciju, pogotovo uspornike, zebre, označena parkirna mjesta itd.
Veliki je problem neriješeni silazak s potoka na trasi Klanječke, a i opasan, jer nema pješačkog prelaza, te uspornici na Klanječkoj.
Također nepostojanje uspornika u Vinkovačkoj, Šibenskoj i Hanamanovoj ulici, dovodi u opasnost školsku djecu koja se tim ulicama svakodnevno kreću. Sigurnosti bi također pridonijela nova regulacija prometa, jednosmjerna po svim ulicama u tom dijelu, jer bi se jednom stranom kretali pješaci, a na drugoj bila parkirana vozila.  
Livada ispod „Auto Kreše“, Hanamanova 20-30, je u potpunosti uništena postavljanjem nove toplinske mreže, stoga i ovdje članovi vijeća podsjećaju da su uputili zaključke da se bez obzira na postojeći GUP iskoristi zelena površina za sadnju drveća, uređenje parkova za djecu i za pse, jer se lako mogu ukloniti pri eventualnoj aktivaciji plana u GUP-u. Također su uklonjene klamerice koje su štitile i označavale zelenu površinu. Tražimo njihovo ponovno postavljanje na način da se uspostave na južnoj strani livade parkirna mjesta, kao i prije izvođenja radova HEP-Toplinarstva, na način da se automobili mogu parkirati okomito na prometnicu, a ne kao do sada paralelno.

Ad. 2 Pitanja, prijedlozi i obavijesti

Članovi Vijeća traže da se ponovo upute zahtjevi Hrvatskim vodama prema već donijetim zaključcima oko uređenja i održavanja potoka Kustošak. Podsjećaju, radi se o uspostavi i popravku pješačke staze cijelom dužinom između Voltinog naselja i Rudeša, postavljanju rasvjete, koševa za smeće, te klupa. Potok bi trebao biti šetnica, a ne ruglo i izvor zaraze zbog neodržavanja. 
Članovi Vijeća dogovorili su termin slijedeće sjednice za 5. listopad 2023.


Sjednica Vijeća završila je u 21.05 sati.


                                                                                                     PREDSJEDNIK VIJEĆA
                                                                                                         MJESNOG ODBORA
                                                                                                   „DR. ANTE STARČEVIĆ“
ZABILJEŽILA
[bookmark: _GoBack]                                                                                                          Mislav Zlatarić, v. r.
Maja Ogrizek

